Lav et referat af nedenstående tekst:

Tekst:
Administrationen af 2,3 milliarder breve pr. år er en del. Derfor får Swiss Post hjælp - af nordjyske Lyngsøe. - Vi valgte Lyngsoes materialehåndteringsløsning, fordi det opfylder vores krav til omkostningseffektiv gennemførelse og driftssikkerhed. Vi har 70.000 containere, der transporterer post i hele Schweiz. Quick Mount RFID portalerne fra Lyngsoe Systems passer perfekt ind i den integrerede IT løsning, som vil give Swiss Post et komplet overblik over vores containerbeholdning og -flow, siger Marc Dasen, der er IT-projektleder hos Swiss Post. I Nordjylland er man ikke i tvivl om, hvorfor Swiss Post bruger Lyngsøe. - Denne nye, fuldautomatiserede løsning giver fantastiske nye muligheder for lagerstyring og sporing af materialer i realtid. Det er en intelligent løsning, der registrerer, hvor dine containere er på vej hen. Det betyder, at du ved, om forsendelsen faktisk har forladt dit område, eller om den er blevet forsinket til produktion eller transport, og hvor den virkelig befinder sig på ethvert givent tidspunkt. Det giver dig en konkurrencemæssig fordel mht. præcision i realtidsproduktionen og hjælper dig med at reducere omkostningerne betydeligt, siger salgsdirektør hos Lyngsoe Systems Bo Helmer Larsen.

Referat:
Lyngsøe fra Aars hjælper Schweiz' næststørste arbejdsgiver med at spore 15 millioner forsendelser om dagen.